62021CO0224_INF
Διάταξη του Δικαστηρίου (όγδοο τμήμα) της 13ης Δεκεμβρίου 2021 –Autoridade Tributária e Aduaneira (Φόρος υπεραξίας ακινήτων II)
(Υπόθεση C‑224/21) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άμεση φορολογία – Φορολόγηση των υπεραξιών από ακίνητα – Άρθρα 63 και 65 ΣΛΕΕ – Ελεύθερη κυκλοφορία των κεφαλαίων – Δυσμενής διάκριση – Υψηλότερη φορολογική επιβάρυνση για τις υπεραξίες από ακίνητα τις οποίες πραγματοποιούν κάτοικοι αλλοδαπής – Δυνατότητα φορολόγησης υπό τους ίδιους όρους με εκείνους που ισχύουν για τους κατοίκους ημεδαπής»
Ελεύθερη κυκλοφορία των κεφαλαίων και ελευθερία των πληρωμών – Περιορισμοί – Φορολογική νομοθεσία – Φόρος εισοδήματος – Υψηλότερη φορολογική επιβάρυνση για τις υπεραξίες από ακίνητα τις οποίες πραγματοποιούν κάτοικοι αλλοδαπής – Δεν επιτρέπεται – Δικαιολόγηση – Δεν χωρεί – Δυνατότητα των φορολογουμένων κατοίκων αλλοδαπής να επιλέξουν να υπαχθούν στο καθεστώς που ισχύει για τους φορολογούμενους κατοίκους ημεδαπής – Δεν ασκεί επιρροή
(Άρθρα 63 και 65 § 1 ΣΛΕΕ)
(βλ. σκέψη 33 και διατακτ.)
Διατακτικό
Το άρθρο 63 και το άρθρο 65, παράγραφος 1, ΣΛΕΕ έχουν την έννοια ότι αντιτίθενται σε νομοθεσία κράτους μέλους σχετική με τον φόρο εισοδήματος φυσικών προσώπων η οποία, όσον αφορά τις υπεραξίες από την πώληση ακινήτων τα οποία ευρίσκονται στο εν λόγω κράτος μέλος, επιβάλλει συστηματικά στους κατοίκους αλλοδαπής υψηλότερο φόρο από εκείνον που θα επιβαλλόταν, για τον ίδιο τύπο συναλλαγής, στις υπεραξίες που θα πραγματοποιούσαν κάτοικοι ημεδαπής, ανεξαρτήτως της ευχέρειας που παρέχεται στους κατοίκους αλλοδαπής να επιλέξουν να υπαχθούν στο καθεστώς που ισχύει για τους κατοίκους ημεδαπής.
(
1
)	ΕΕ C 252 της 28.6.2021.